་བྱེད་ཅིང་དེ་ལྟ་བུའི་འབད་པ་རེ་རེས་
ཕར་ཕྱིན་ལྔའི་སྐད་ཅིག་མ་རེ་རེ་བསྒོམ་ཞིང་སྐད་ཅིག་མ་དེ་ལྟ་བུ་བསགས་པ་བསྐལ་པ་གྲངས་
མེད་གསུམ་ལ་སོགས་པར་ཕར་ཕྱིན་ལྔ་སྒོམ་ཡང་ངོམས་པ་མེད་པའོ། །སྒོམ་པ་དེ་བྱང་ཆུབ་ཀྱི་
སྙིང་པོའི་བར་དུ་སྐད་ཅིག་ཙམ་ཡང་རྒྱུན་མི་གཅོད་པར་འདོད་པ་ནི་རྒྱ་ཆེ་བའི་བསམ་པའོ། །ཕར་
ཕྱིན་ལྔས་སེམས་ཅན་རྗེས་སུ་གཟུང་བའི་སེམས་ཅན་བས་བྱང་ཆུབ་སེམས་དཔའ་ཆེས་དགའ་བ་
ནི་དགའ་བའི་བསམ་པའོ། །ཕར་ཕྱིན་ལྔས་ཕན་བཏགས་པའི་སེམས་ཅན་དེ་དག་གིས་ནི་བདག་
གི་བྱང་ཆུབ་སྒྲུབ་པའི་གྲོགས་བྱས་པས་ན་བདག་ལ་ཆེས་ཕན་འདོགས་པ་ཡིན་གྱི། བདག་ཉིད་
ནི་དེ་ལྟར་མ་ཡིན་པར་སེམས་པ་ནི་འདོགས་པའི་བསམ་པའོ། །དེ་དག་ནི་ལན་དང་རྣམ་པར་
སྨིན་པ་ལ་མི་རེ་བ་ནི་མ་གོས་པའི་བསམ་པའོ། །དེ་དག་གི་བསོད་ནམས་སེམས་ཅན་དང་ཐུན་
མོང་དུ་བྱས་ནས་བྱང་ཆུབ་ཏུ་བསྔོ་བ་ནི་དགེ་བའི་བསམ་པ་ཡིན་ནོ། །ཐབས་ལ་བརྟེན་པ་ནི་རྣམ་
པར་མི་རྟོག་པའི་ཡེ་ཤེས་ཀྱིས་འཁོར་གསུམ་ཡོངས་སུ་དག་པར་སོ་སོར་རྟོག་པ་སྟེ། དེ་ནི་ཡིད་ལ
བྱེད་པ་ཐམས་ཅད་མངོན་པར་འགྲུབ་པར་བྱེད་པ་ཡིན་ནོ། །ཕ་རོལ་ཏུ་ཕྱིན་པ་སྒོམ་པ་དབང་
འབྱོར་པ་ཉིད་ལ་བརྟེན་པ་ལ་གསུམ་ལས་སྐུ་ལ་དབང་འབྱོར་བ་ནི་སངས་རྒྱས་ཀྱི་ཆོས་ཀྱི་སྐུ་དང
ལོངས་སྤྱོད་རྫོགས་པའི་སྐུ་ཐོབ་པའོ། །སྤྱོད་པ་ལ་དབང་འབྱོར་བ་ནི་སྤྲུལ་སྐུ་ཐོབ་པའོ། །སྟོན་པ་
ལ་དབང་འབྱོར་པ་ནི་ཕར་ཕྱིན་དྲུག་པོ་ཐམས་ཅད་སྟོན་པ་ལ་ཐོགས་པ་མེད་པའོ། །རབ་ཏུ་དབྱེ་
བ་ནི་རེ་རེ་ལ་ཡང་ངོ་བོ་དང༌། རྒྱུ། འབྲས་བུ། ལས། ལྡན་པ། འཇུག་པའི་དོན་སྟེ་དྲུག་གིས་སྟོན་
ལ༑ ཚིག་རྐང་ཕྱི་མ་གཉིས་ཀྱིས་བྱང་ཆུབ་སེམས་དཔས་དེ་དག་ཤེས་ནས་སྒྲུབ་པར་བྱེད་དོ་ཞེས
སྟོན་ཏོ། །དེ་ལ་སྦྱིན་པའི་ངོ་བོ་ནི། དོན་ཏེ་ལུས་དང་ལོངས་སྤྱོད་རྣམས་གཏོང་བར་བྱེད་པའོ། །རྒྱུ་
-290-

ཐེག་པ་ཆེན་པོ་མདོ་སྡེ་རྒྱན་གྱི་འགྲེལ་པ་རིན་པོ་ཆེའི་ཕྲེང་བ།
ནི་མ་ཆགས་པ་དང༌། ཞེ་སྡང་མེད་པ་དང༌། གཏི་མུག་མེད་པའི་དགེ་བའི་རྩ་བ་དང༌། ལྷན་ཅིག་
སྐྱེས་པའི་གཏོང་བའི་སེམས་པ་ལ་བརྟེན་པའོ། །འབྲས་བུ་ནི། གནས་ལྔ་པའི་མདོ་ལས། གཞན་
ལ་ཁ་ཟས་བྱིན༌བྱས་ན། །གནས་ལྔ་དག་ནི་ཀུན་ཐོབ་སྟེ། །ཚེ་དང་ཁ་དོག་སྟོབས་དང་བདེ།།
སྤོབས་པ་ཕུན་སུམ་ཚོགས་དང་ལྔ་ཞེས་གསུངས་པ་ལྟར་ལུས་ཕུན་སུམ་ཚོགས་པ་དང་། ལོངས་
སྤྱོད་ཕུན་སུམ་ཚོགས་པའོ། །ལས་ནི་རང་གཞན་གཉིས་རྗེས་སུ་འཛིན་པ་དང་བྱང་ཆུབ་ཆེན་པོའི་
ཚོགས་རྫོགས་པར་བྱེད་པའོ། །ལྡན་པ་ནི་སྦྱིན་པ་དེ་ཡང་སེར་སྣ་མེད་པ་དག་ལ་ལྡན་ནོ། །འཇུག་
པ་ནི་ཆོས་དང༌། ཟང་ཟིང་དང༌། མི་འཇིགས་པའི་སྦྱིན་པ་གསུམ་སྟེ་སྦྱིན་པའི་ངོ་བོ་ལ་སོགས་པ་
དེ་ལྟར་ཡོངས་སུ་ཤེས་ནས་མཁས་པ་བྱང་ཆུབ་སེམས་པས་སྦྱིན་པ་དེ་ཡང་དག་པར་སྒྲུབ་པར་
བྱེད་དོ། །ཚུལ་ཁྲིམས་ལ་ངོ་བོ་ནི་ཚུལ་ཁྲིམས་བླངས་ནས་མ་ཉམས་པ་དང་ལྡན་པས་ཚུལ་ཁྲིམས་
དང༌ལྡན་པ་དང༌། འཁོར་བ་ལས་ངེས་པར་འབྱུང་བའི་ཕྱིར་ཚུལ་ཁྲིམས་བསྲུངས་པས་སོ་སོར་
ཐར་པའི་སྡོམ་པས་བསྡམས་པ་དང༌། སྤྱོད་ལམ་ལ་སོགས་པ་དམ་པ་རྣམས་ཀྱིས་མ་སྨད་པར་
བྱེད་པ་ཆོ་ག་ཕུན་སུམ་ཚོགས་པ་དང་། གསོད་པའི་གནས་དང་། སྨད་འཚོང་མ་དང་། ཆང་འཚོང་
བ་དང༌། རྒྱལ་པོའི་ཕོ་བྲང་དང༌། གདོལ་པའི་ཁྱིམ་སྟེ་སྤྱོད་ཡུལ་མ་ཡིན་པའི་གནས་ལྔ་པོ་དེ་
སྤངས་པ་སྤྱོད་ཡུལ་ཕུན་སུམ་ཚོགས་པ་དང་། ལྟུང་བ་ཕྲ་མོ་ལ་ཡང་འཛེམ་པ་ཁ་ན་མ་ཐོ་བ་ཕྲ་རབ་
ཙམ༌ལ༌ཡང༌འཇིགས་པར༌ལྟ༌བ༌དང༌། བསླབ་པ་རྣམས་རྫོགས་པར་བླངས་ནས་སློབ་པས་
བསླབ་པའི་གཞིའི་གནས་རྣམས་ལ་ཡང་དག་པར་བླངས་ཏེ་སློབ་པ་སྟེ་ཡན་ལག་དྲུག་དང་ལྡན་
པའོ། །རྒྱུ་ནི་ཞི་བ་མྱང་འདས་ཀྱི་བསམ་པས་ཟིན་པ་སྟེ། དེའི་དོན་དུ་ལེན་པའོ། །འབྲས་བུ་ནི་
བདེ་འགྲོ་དང་སེམས་རྩེ་གཅིག་ཏུ་གནས་པ་བསམ་གཏན་སྦྱིན་པ་སྟེ་སྐྱེད་པར་བྱེད་པའོ། །ལས་
ནི་བཤེས་སྤྲིང་ལས། ཁྲིམས་ནི་རྒྱུ་དང་མི་རྒྱུའི་ས་བཞིན་དུ། །ཡོན་ཏན་ཀུན་གྱི་གཞི་རྟེན་ལགས་
པར་གསུངས། །ཞེས་པ་ལྟར་ཡོན་ཏན་ཐམས་ཅད་ཀྱི་རྟེན་དང༌། ཉོན་མོངས་པའི་གདུང་བ་ཞི་
- 2 9 1-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཀ
བར་བྱེད་པ་དང༌། སྲོག་གཅོད་དང་མ་བྱིན་ལེན་ལ་སོགས་པའི་རྐྱེན་ཅན་གྱིས་འཇིགས་པ་དང་།
ཁ་ན་མ་ཐོ་བ་དང་ཁོན་རྣམས་མི་འབྱུང་བས་འཇིགས་པ་མེད་པའོ། །ལྡན་པ་ནི་དུས་ཐམས་ཅད་
དུ་ལུས་ངག་ཡིད་གསུམ་གྱི་དགེ་བ་སྤྱོད་པས་བསོད་ནམས་ཀྱི་ཚོགས་དང་ལྡན་པའོ། །འཇུག་པ་
ལ་རབ་ཏུ་དབྱེ་བས་འཇུག་པ་ནི་བརྡར་བཏགས་པ་སོ་སོར་ཐར་པའི་སྡོམ་པས་བསྡུས་པ་དང༌།
ཆོས་ཉིད་ཀྱིས་ཐོབ་པ་ནི་བསམ་གཏན་དང༌། ཟག་མེད་ཀྱི་སྡོམ་པས་བསྡུས་པ་སྟེ་གསུམ་མོ།།
གཞན་དུ་སྡོམ་པ་དང་དགེ་བ་ཆོས་སྡུད་དང་སེམས་ཅན་དོན་བྱེད་དང་གསུམ་དུའང་བཤད་དོ།།
རྟེན་གྱི་འཇུག་པ་ནི། སྡོམ་ལ་གནས་པ་རྣམས་ལ་ཡོད་དོ། །
སྡོམ་པ་གསུམ་པོ་དེ་ཇི་ལྟ་བུ་ཞེན། འདིར་སྡོམ་པའི་རང་བཞིན་དང༌། དེའི་ཟློག་
ཕྱོགས་སྡོམ་པ་མ་ཡིན་པའི་རང་བཞིན་དང་། བར་མའི་དགེ་མི་དགེ་བཤད་པ་དང་གསུམ་གྱི་སྒོ་
ནས་སྟོན་པ་ལས་དང་པོ་ལ་གསུམ་སྟེ། སོ་སོར་ཐར་པ་དང༌། བསམ་གཏན་དང་ཟག་མེད་ཀྱི་
སྡོམ་པའོ། །དང་པོ་སོ་སོར་ཐར་པའི་སྡོམ་པ་ལ་བདུན་ལས་སྐྱེ་བའི་རྟེན་གྱི་གང་ཟག་ནི་གླི་
གསུམ་གྱི་སྐྱེས་པ་བུད་མེད་མཚན་དོན་བྱེད་ནུས་པ་དང་ལྡན་པ་རྣམས་ཏེ། མཛོད་ལས། ཟ་མ་མ་
ནིང་སྒྲ་མི་སྙན། །མཚན་གཉིས་མ་གཏོགས་མི་རྣམས་ལ། །སྡོམ་མིན་སྡོམ་པའང་དེ་བཞིན་ལ།།
ལྷ་ལའང་མི་རྣམས་ལ་གསུམ་མོ་ཞེས་ཟ་མ་དང་མ་ནིང་དང་སྒྲ་མི་སྙན་པ་དང་མཚན་གཉིས་པ་མ་
གཏོགས་པའི་མི་ལ་སྡོམ་པ་དང་སྡོམ་མིན་གཉིས་ཀ་སྐྱེ་ཞིང་ལྷ་ལའང་བསམ་གཏན་དང་ཟག་
མེད་ཀྱི་སྡོམ་པ་སྐྱེ་ཡང་སོ་སོར་ཐར་པའི་སྡོམ་པ་མི་སྐྱེ་ལ། གླིང་གསུམ་གྱི་མི་མཚན་དོན་བྱེད་ནུས་
པ་དང་ལྡན་པ་ལ་སོ་སོར་ཐར་པ་དང༌། བསམ་གཏན་དང༌། ཟག་མེད་ཀྱི་སྡོམ་པ་གསུམ་ག་སྐྱེ་
བར་གསུངས་སོ། །བླང་བའི་ཡུལ་ནི། སོ་སོར་ཐར་ཞེས་པ། གཞན་གྱི་རྣམ་རིག་བྱེད་སོགས་
ཀྱིས་ཞེས། བྱུང་པས་དགེ་སློང་དང་དགེ་སློང་མ་དང་དགེ་སློབ་མའི་སྡོམ་པ་ནི་དགེ་འདུན་ལས་
ཐོབ་ཅིང༌། དེ་ལ་དགེ་སློང༌གི་སྡོམ་པ་ནི་ཡུལ་དབུས་སུ་འདུལ་བ་འཛིན་པ་དང་བཅུའི་ཚོགས་
-292-

ཐེག་པ་ཆེན་པོ་མདོ་སྡེ་རྒྱན་གྱི་འགྲེལ་པ་རིན་པོ་ཆེའི་ཕྲེང་བ།
ལས་ཐོབ་ཅིང་མཐའ་འཁོབ་ཏུ་འདུལ་བ་འཛིན་པ་དང་ལྔའི་ཚོགས་ལས་ཐོབ་བོ། །མཐའ་དབུས་
ཀྱི་ས་མཚམས་ནི་ཤར་དུ་ལི་ཁ་ར་ཤིང་འཕེལ་གྱི་མདུན་གྱི་ནགས་ལི་ཁ་རའི་ཤིང་ཚང་ཚིང་ཅན།
ལྷོར་འདམ་བུ་ཅན་གྱི་ལྷོ་ན་ཆུ་ཀླུང་འདམ་བུ་ཅན། ནུབ་ཏུ་བྲམ་ཟེའི་གྲོང་ཀ་བ་དང་ཉེ་བའི་ཀ་བ།
བྱང་དུ་ཨུ་ཤི་རའི་རི་རྣམས་ཀྱི་ནང་རོལ་ནི་དབུས་ཡིན་ཞིང་དེ་དག་གི་ཕྱི་རོལ་ནི་མཐའ་འཁོབ་
ཡིན་ནོ། །གཞན་རྣམས་ནི་གང་ཟག་ལས་ཐོབ་བོ། །མཛོད་འགྲེལ་ལས་བྱེ་བྲག་ཏུ་སྨྲ་བའི་འདུལ་
བ་པ་རྣམས་ན་རེ། རྣམ་པ་བཅུས་བསྙེན་པར་རྫོགས་སོ་ཞེས་ཟེར་བ་བསྡུ་བའི་ཕྱིར་སོགས་པའི་
སྒྲ་སྨོས་ཏེ། རང་བྱུང་ནི་སངས་རྒྱས་དང་རང་སངས་རྒྱས་རྣམས་སོ། །ངེས་པར་འཇུག་པས་ནི་
རྟེན་ལྔ་པོ་རྣམས་སོ། །དགེ་སློང་ཚུར་ཤོག་ཅེས་བྱ་བས་གྲགས་པ་ལ་སོགས་པ་རྣམས་སོ། །སྟོན་
པར་ཁས་བླངས་པས་ནི་འོད་སྲུང་ཆེན་པོའོ། །དྲི་བས་མཉེས་པས་ནི་ལེགས་སྦྱིན་ནོ། །བླ་མའི་
ཆོས་ཁས་བླངས་པས་ནི་སྐྱེ་རྒུའི་བདག་མོ་ཆེན་མོའོ། །ཕོ་ཉས་ནི་ཆོས་སྦྱིན་ནོ། །འདུལ་བ་འཛིན
པ་གཏོགས་པ་ལྔ་ཡིས་ནི་མཐའ་འཁོབ་ཀྱི་མི་རྣམས་སོ། །བཅུའི་ཚོགས་ཀྱིས་ནི་ཡུལ་དབུས་ཀྱི་མི་
རྣམས་སོ། །སྐྱབས་སུ་འགྲོ་བ་ལན་གསུམ་བཟླས་པས་ནི་བདེ་བཟང་དྲུག་ཅུའི་ཚོགས་ཀྱིས་
བསྙེན་པར་རྫོགས་པར་བྱས་པ་རྣམས་ཏེ། དེ་དག་གི་སོ་སོར་ཐར་པའི་སྡོམ་པ་ནི་གདོན་མི་ཟ་
བར་རྣམ་པར་རིག་བྱེད་ལ་རག་ལུས་པ་མ་ཡིན་ནོ་ཞེས་སོ། །དབྱེ་བ་ལ་མིང་གི་སྒོ་ནས་ཕྱེ་ནས་
དགེ་སློང་ཕ་མ་གཉིས་དང༌། དགེ་སློབ་མ་དང༌། དགེ་ཚུལ་ཕ་མ་གཉིས་དང༌། དགེ་བསྙེན་ཕ་མ་
གཉིས་དང༌། བསྙེན་གནས་ཀྱི་སྡོམ་པ་སྟེ་བརྒྱད་ཡིན་ལ། རྫས་ནི་བཞི་ཡིན་ཏེ། དགེ་སློང་མཚན་
འགྱུར་ན་དགེ་སློང་མར་འགྱུར་ཞིང༌། དགེ་སློང་མ་མཚན་འགྱུར་ན་དགེ་སློང་དུ་འགྱུར་ལ། དགེ་
ཚུལ་ཕ་མ་དང༌། དགེ་བསྙེན་ཕ་མ་ཡང་དེ་དང་འདྲ་བས་དེ་དག་གི་སྡོམ་པ་རྫས་རེ་རེ་ཡིན་ཞིང་
དགེ་སློབ་མ་ཡི་སྡོམ་པ་ཡང་དགེ་ཚུལ་མའི་སྡོམ་པ་དང་རྫས་གཅིག་པའི་ཕྱིར་ཏེ། སོ་སོར་ཐར་
ཞེས་བྱ་རྣམས་བརྒྱད། །རྫས་སུ་རྣམ་པ་བཞི་ཡིན་ནོ། །མཚན་ལས་མིང་ནི་འཕོ་བའི་ཕྱིར་ཞེས་སོ།།
-293-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཀ
ངོ་བོ་ལ་སྤྱིའི་ངོ་བོ་ནི་ཉན་ཐོས་བྱེ་བྲག་ཏུ་སྨྲ་བས་རྣམ་པར་རིག་བྱེད་མ་ཡིན་པའི་གཟུགས་སུ་
འདོད་ཅིང་། མདོ་སྡེ་པ་ཡན་ཆད་ཀྱིས་སྤོང་བའི་སེམས་པ་དགེ་བ་ས་བོན་དང་བཅས་པ་ལ་འདོད་
དོ༑ ༑སོ་སོའི་ངོ་བོ་ནི་སྤང་བྱ་ལྔ་བརྒྱ་བཅུ་དང་ནི། །ཐམས་ཅད་སྤོང་བར་མནོས་པ་ལས། །དགེ་
བསྙེན་དང་ནི་བསྙེན་གནས་དང༌། །དགེ་ཚུལ་ཆེ་དང་དགེ་སློང་ཉིད། །ཅེས་བཤད་པས་དགེ་
བསྙེན་གྱི་སྡོམ་པའི་ངོ་བོ་ནི་དུས་ཇི་སྲིད་འཚོའི་བར་དུ་སྲོག་གཅོད་པ་དང་། མ་བྱིན་པར་ལེན་པ་
དང༌། འདོད་ལོག་དང༌། རྫུན་དང༌། སུམ་བརྒྱ་པ་ལས་འབྲས་བུ་ལ་སོགས་ཁུ་བ་བཅོས་པ་ནི།
བཅོས་ཆང་དགུན་ཆང་བུ་རཿ;
དགུན་ཆང་བུ་རམ་ཆང་འདྲར་བསྟན། །ཆན་བཏགས་མནན་པ་བྱས་པ་སྦྱར་བའི་ཆང་།།
མྱོས་འགྱུར་རྩ་མཆོག་གིས་ཀྱང་བཏུང་བྱ་མིན་ཞེས་པ་ལྟར་འབྲུའི་ཆང་དང༌། སྦྱར་བའི་ཆང་མྱོས་
པར་འགྱུར་བ་བག་མེད་པའི་གནས་ཏེ་ལྔ་པོ་དེ་སྤོང་བ་ཡང་དག་པར་བླངས་པ་ཡིན་ལ། དུས་ཇི་
སྲིད་འཚོའི་བར་དུ་སྲོག་གཅོད་པ་ལ་སོགས་པ་སྤང་བྱ་གཅིག་གམ་གཉིས་ལ་སོགས་པ་སྤོང་བ་སྣ་
འགའ་སྤྱོད་པ་ལ་སོགས་པ་ཡང་ཡོད་དོ། །བསྙེན་གནས་ཀྱི་སྡོམ་པའི་ངོ་བོ་ནི་ཉིན་ཞག་གཅིག་གི་
ཁོངས་སུ་སྲོག་གཅོད་དང་། མ་བྱིན་ལེན་དང་། མི་ཚངས་སྤྱོད་དང་། རྫུན་དང་། ཆང་དང་། གར་
སོགས་དང༌། ཕྲེང༌སོགས་གཅིག་ཏུ་བྱས་པ་དང༌། ཁྲི་སྟན་མཐོན་པོ་དང༌། ཕྱི་དྲོའི་ཁ་ཟས་ཏེ་
བརྒྱད་པོ་དེ་སྤོང་བ་ཡང་དག་པར་མནོས་པའོ། །དགེ་ཚུལ་གྱི་སྡོམ་པ་ནི་དེ་དག་ལས་གར་སོགས་
དང་ཕྲེང་སོགས་སོ་སོར་ཕྱེ་བ་དང༌། གསེར་དངུལ་ལེན་པ་སྟེ་བཅུ་པོ་དེ་ཇི་སྲིད་འཚོའི་བར་དུ་སྤོང་
བ་ཡང་དག་པར་མནོས་པའོ། །དགེ་སློང་གི་སྡོམ་པ་ནི་ཇི་སྲིད་འཚོའི་བར་དུ་ལུས་ངག་གི་སྤང་བྱ
ཐམས་ཅད་སྤོང་བ་ཡང་དག་པར་མནོས་པ་སྟེ། དེ་དག་ཀྱང་བྱེ་བྲག་ཏུ་སྨྲ་བས་གཟུགས་ཅན་དུ་
འདོད། མདོ་སྡེ་པ་ཡན་ཆད་སྤོང་སེམས་སུ་འདོད་དོ། །མིང་གི་རྣམ་གྲངས་ནི། ཚུལ་ཁྲིམས་དང་
ནི་ལེགས་སྤྱད་དང༌། །ལས་དང་སྡོམ་པ་ཞེས་བྱའོ་ཞེས་སོ། །དེ་དག་ཀྱང་སྡོམ་པའི་སྟེང་དུ་མིང་གི་
རྣམ་གྲངས་ཡིན་གྱི་ལེགས་སྤྱད་ཡིན་ཡང་སྡོམ་པ་མ་ཡིན་པ་ལ་སོགས་པ་ཡོད་པས་ཐམས་ཅད་དུ་
-294-

ཐེག་པ་ཆེན་པོ་མདོ་སྡེ་རྒྱན་གྱི་འགྲེལ་པ་རིན་པོ་ཆེའི་ཕྲེང་བ།
གཞི་མཐུན་པ་ནི་མ་ཡིན་ནོ། །ངེས་པའི་ཚིག་ནི་གདུང་བ་བསིལ་བའི་ཕྱིར་ཚུལ་ཁྲིམས། མཁས་
པས་བསྔགས་པའི་ཕྱིར་ལེགས་སྤྱད། བྱ་བའི་རང་བཞིན་ཡིན་པས་ན་ལས། ལུས་ངག་སྡོམ་པའི་
ཕྱིར་སྡོམ་པ་ཞེས་བྱའོ། །གཏོང་བའི་རྒྱུ་ནི། བསླབ་པ་ཕུལ་དང་ཤི་འཕོས་དང༌། །མཚན་གཉིས་
དག་ནི་བྱུང་བ་དང༌། །རྩ་བ་ཆད་དང་མཚན་འདས་ལས། །སོ་སོར་ཐར་པའི་སྡོམ་པ་གཏོང་ཞེས་
བྱུང་བས་བསྙེན་གནས་མ་གཏོགས་པ་རྣམས་ནི་བསླབ་པ་ཕུལ་བ་དང༌། ཤི་བ་དང༌། མཚན་
གཉིས་གཅིག་ཅར་བྱུང་བ་དང༌། དགེ་བའི་རྩ་བ་ཆད་པ་སྟེ་རྒྱུ་བཞིས་གཏོང་ལ། བསྙེན་གནས་ནི་
དེ་དག་དང་མཚན་མོ་འདས་པ་སྟེ་རྒྱུ་ལྔས་གཏོང༌ངོ༌། ཁ་ཅིག་ན་རེ་རྩ་ལྟུང་བཞི་ལས་གང་ཡང་
རུང་བ་གཅིག་བྱུང་ན་དགེ་སློང་དང༌། དགེ་ཚུལ་གྱི་སྡོམ་པ་གཏོང་ངོ་ཞེས་ཟེར་ཞིང༌། གཞན་དག་
ན་རེ་དམ་པའི་ཆོས་ནུབ་པ་ན་བསླབ་པ་ཐམས་ཅད་གཏོང་ངོ་ཞེས་ཟེར་ལ། ཁ་ཆེ་བྱེ་བྲག་ཏུ་སྨྲ་བ་
རྣམས་ནི་རྩ་ལྟུང་འགའ་ཞིག་བྱུང་ཡང་གང་ལྟུང་བ་བྱུང་བའི་ཆ་དེ་ནས་ཚུལ་ཁྲིམས་འཆལ་བ་ཡིན་
ལ༑ གང་ལྟུང་བ་མ་བྱུང་བའི་ཆ་དེ་ནས་ཚུལ་ཁྲིམས་དང་ལྡན་པ་ཡང་ཡིན་ཏེ། དཔེར་ན་མི་འགའ་
ཞིག་ལ་ནོར་ཡང་ཡོད་ལ་བུ་ལོན་ཡང་ཆགས་པ་བཞིན་ནོ། །ལྟུང་བ་དེ་བཤགས་ན་ཚུལ་ཁྲིམས་
དང་ལྡན་པ་ཡིན་གྱི། ཚུལ་ཁྲིམས་འཆལ་བ་མ་ཡིན་ཏེ། དཔེར་ན་མི་དེས་བུ་ལོན་དེ་བཅལ་ན་
ནོར་དང་ལྡན་པ་ཡིན་གྱིས་བུ་ལོན་ཆགས་པ་མ་ཡིན་ནོ་ཞེས་ཟེར་ཏེ། ཁ་ཅིག་ལྟུང་བར་འགྱུར་ལ་
སྨྱོ༑ ༑གཞན་དག་དམ་ཆོས་ནུབ་པ་ལས། ཁ་ཆེ་རྣམས་ནི་བྱུང་བ་ན། །བུ་ལོན་ནོར་བཞིན་གཉིས་
སུ་འདོད་ཅེས་སོ། །
བསམ་གཏན་གྱི་སྡོམ་པ་ལ་གསུམ་ལས་རྟེན་གྱི་གང་ཟག་ནི་གླིང་གསུམ་གྱི་མི་
དང་འདོད་ཁམས་དང་གཟུགས་ཁམས་ཀྱི་ལྷ་རྣམས་ལ་སྐྱེ་སྟེ། འདོད་དང་གཟུགས་སྐྱེས་ལྷ་
རྣམས་ལ། །བསམ་གཏན་སྐྱེས་ཡོད་ཅེས་སོ། །ངོ་བོ་ནི་བསམ་གཏན་བཞི་དང་ཉེར་སྡོགས་མི་
ལྕོགས་པ་མེད་པ་ཐོབ་པ་ན་འཆལ་བའི་ཚུལ་ཁྲིམས་དང་དེ་ཀུན་ནས་སློང་བའི་ཉོན་མོངས་པ་
- 2 9 5-

བརྩེ་ཆེན་འོད་སྣང་ལས། རྒྱལ་སྲས་ཐོགས་མེད་ཀྱི་གསུང་འབུམ། ༼ཀ
རྣམས་ཀྱི་ས་བོན་མགོ་གནོན་པས་དེ་དག་མི་སྐྱེ་བར་བྱེད་པ་ཡིན་ཏེ། ཀུན་ལས་བཏུས་ལས།
བསམ་གཏན་གྱི་སྡོམ་པ་གང་ཞེ་ན། འཆལ་བའི་ཚུལ་ཁྲིམས་ཀུན་ནས་སློང་བའི་ཉོན་མོངས་པའི་
ས་བོན་འཇོམས་པའི་དུས་ན་འདོད་པ་ལ་འདོད་ཆགས་དང་བྲལ་བའི་སྤོང་བ་གང་ཡིན་པ་དང༌།
བསམ་གཏན་དང་པོ་ལས་འདོད་ཆགས་དང་བྲལ་བ་དང༌། བསམ་གཏན་གཉིས་པ་ལས་འདོད་
ཆགས་དང་བྲལ་བ་དང་། བསམ་གཏན་གསུམ་པ་ལས་འདོད་ཆ